Vi hadde en flott uke i Samantas leilighet i september. Utsikten er virkelig like flott som bildet viser, og det var nydelig å sitte der å se utover byen både til frokost og da vi kom opp fra stranden på ettermiddagen.
Leiligheten er ikke veldig stor, men stor nok for to personer. Den holder normal standard.
Merk at det er mange trapper også opp fra parkeringen, så leiligheten er ikke velegnet for bevegelseshemmede. Leiligheten ligger ca 70 meter over havet, så man får mosjon inkludert ved å bo her :-).
Kjøkkenet har to kokeplater og mikrobølgeovn. Ingen stekeovn, noe vi savnet da vi kunne tenkt å gjøre det litt enkelt med en pizza til middag en kveld eller to.
Vi kan virkelig anbefale et opphold i Samantas leilighet.